
PROČITAJ ! . . . 


Prijatelju, 

Bog te je tako ljubio, da je za tebe predao svoga ljublje- 
nog Sina. — NJEGA nije štedio, da tebe poštedi. 

To je eto Očeva ljubav prema teBi. 

A Sin? ^ , ;; 

Svijesno i dragovoljno prihvaća Očevu, volju, uzima Križ 
i na njemu prolijeva svu svoju Krv. Život daj« 7a t e b e. 

Tako te Sin ljubi. — Proveri to: s 

— izdan, radi tvojih izdaja Boga; 

— moli, radi tvojeg nemoljenja; 

— krvlju se ziioji, radi tv oje nemarnosti, mlakosti i lije- 
nosti; 

— uhvaćen, radi tvojih krivih puteva; 

— svezan, jer ti ne obuzdavaš svoje .strasti; 

— krivo optužen, radi tvojih laži i spletkarenja; 

— ćuškan, radi tvojih sumnjičenja, krivog suđenja i gru- 
bosti; ^ 

— zavezanih očiju, radi tvojih preslobodnih pogleda; 

— bičevan, radi tvojih sramotnih djela; 

— popljuvan, radi tvojih psovki i proklinjanja; 

— trnjem okrunjen, radi tvoje oholosti i gizde; 
—nepravedno osuđen, radi tvojih prijevara i krivog* svje- 
dočenja; 

— svučen, radi tvojeg nepristojnog odijevanja i vladanja; 

— octom napajan, radi tvojeg pijanstva i neumjesnosti; 

— izrugivan, jer se ti rugaš i podcijenjuješ bližnjega; 

— raspet i proboden, — baš sve daje za tebe. 

Ljubav uistinu ne može biti v#ć*. 


Božja ljubav prema tebi aij« ni tu stala. Ta ljubav ©ca i 
Sina živi uvijek. Djeluje i danas. Dolazi i k tebi! 

A kako? 

Evo: Krv, koja je prolivena na Križu, pere tvoje grijene. 
Tijelo, koje je visjelo na Križu, hrani tvoju dušu. I to uvijek. 
Kadgod hoćeš. Posebno sada u Korizmi. Po svetoj ispovijedi i 
Pričesti. 

Marija je to Tijelo primila u svoje krilo. Ti ga trebaš pri- 
miti u svoje srce. No to Tijelo smiju primati samo čiste duše ka® 
Marijina ili očišćene kao Magdalenina. Ti ga sigurno ne možeš 
primiti kao Marija, ali možeš kao Magdalena. On je baš za ta- 
kove kao Magdalena, kao ja, i ti, prolio svoju Krv i želi, da 
ta Krv nakvasi i opere tvoju dušu. 

Što ti je činiti, da to postigneš? 

* * * 

Imade lijepih običaja kod našeg naroda u korizmi: crnina, 
veći postovi, više molitve, nema ni pjesme ni plesa ni drugih 
bučnih zabava, ni kina ni kazališta. Ali to je samo vanjska ko- 
rizma. To nije bit korizme. Ona zahvaća dublje. Mnogo dublie. 

Mi idemo s Kristom kroz korizmu. I zato: 

' 

RAZDERI SRCE SVOJE! 

OPLAČI GRIJEHE SVOJE! 

ki'art Talbot, radnik, koji je u pijanstvu uvrijedio majku 
svoju, raskajao se i od pijanice postao svetac. A ti si uvrijedi® 
Boga svoga, zar se ne bi trebao raskajati radi toga?! 

»Cijeli dan plačem, a noću natapam suzama postelju svoju« 
— kaže kralj David. Jednom je samo sagriješio, a cijeli život 
plakao. A ti? Cijeli život griješiš, a još nikad nisi plakao. Bar 
ne radi svojih grijeha! Da se uistinu kaješ za -svoje grijehe, vi- 
djelo bi se to u tvojem životu. I u tvo.ioj obitelji. J k©d ispovijedi. 


PROMISLI ! 


Krist je na Maslinskoj Gori gledao tebe, tvoj život, tvoja 
djela. Vidio je i sve tvoje grijehe. I radi toga se krvlju znojio. 

Promisli zato, čime si ti povećao Kristovu muku 

Gledao te je kao malena i odrasla. Na poslu i odmoru. 
U kući i . izvan kuće. U društvu i samoga. Gledao je tvoje misli, , 
slušao tvoje riječi vidio tvoja djela. 

Zaroni u se i zajedno s. Kristom pogledaj kakav si: 

1. MOLITVA — Kakovo mjesto ima molitva u tvom životu? Na- 
večer moliš. A ujutro, kod jela, prije važnog posla, u napasti? 
Moliš kada ti je teško. A da li zahvaljuješ Bogu za njegova dobro- 
činstva? Moliti nije dosta sam. Cijela obitelj treba moliti. 
Zajednički i redovito. 

— A tvoja vjera? U srcu vjeruješ, a pred ljudima? Bojiš li 
se pokazati, da vjeruješ? Možda si se u društvu i rugao vjeri? 
crkvi, svetim stvarima ili svećenicima? 

— Da li te udarci života odalečuju od Boga, pa zdvajaš, 
očajavaš i mrmljaš, proklinješ život? Gdje tražiš pomoći? možda 
kod vračara u čaranju i praznovjerju? Zaboravljaš možda, da 
tvoj život prati Božje milosrđe? 

2. PSOVKA — Bog je otac, koji ti sve daje. Krist te je krvlju 
svojom odkupio. Marija je tvoja Majka. Psuješ li ih? Možda i 
svaki dan? Tko zna koliko puta? A druge psovke svetaca i sve- 
tinja, oca i majke i drugo . . . ? 

— Đavao je tvoj najveći neprijatelj. Tvoj i tvoje drage 
djece. A ti ih možda često njemu predaj eš? Grom, nevolju i sve 
zlo možda zazivaš na svoje bližnje? I zaklinješ se Bogom? 

3. SVETA MISA — Misa ti je stroga nedjeljna i blagdanska du- 
žnost, a ti kažeš, da ideš kad možeš. Sjeti se, koliko si je puta 
zanemario? Što radiš za vrijeme mise? Drugi mole i pjevaju, a 
ti? Imaš li molitvenik? Slušaš li propovijed tako, da nešto na- 
učiš? 

— Nedjelja je dan počinka. A ti bereš vinograd, pečeš ra- 
kiju, kolješ svinje, praviš svatove, voziš drva, građu, ciglu? Ideš 
na vašar i misliš, da Bogu ne griješiš?! 

4. RODITELJI,— OBITELJ — Otac si, majka si. Znaš kako jc 
teško s djecom. A kako se ti odnosiš prema svojim starim rodi- 
teljima? Možda ruku na njih dižeš i smrt im želiš? 

— A prema svojoj djeci? Brineš se za njihovo tijelo, a za 
dušu? Dao si ih krstiti, a da li ih kršćanski i odgajaš? Moliš li 
s njima, šalješ li ih na vjeronauk ili ti je važnije čuvanje marve? 
šalješ li ih na misu, paziš li s kime se druže, šta govore i šta 
rade? Možda ih i na sve to tjeraš, a sam od toga ništa ne vršiš? 
Možda ih šalješ ili odobravaš loše zabave i društvo? 

5. SVAĐA — Sv. Pismo kaže: »Tko kaže, da ljubi Boga, a mrzi 
brata svoga, taj je lažac«. Koliko si se puta posvađao? 

Možda si u mržnji i zavadi već dugo vremena? 

— Tučnjava je grijeh protiv bližnjega, a griješi i onaj, 
tko škodi svome zdravlju i životu: pijanstvom, neurednim živo- 
to, prekomjernim pušenjem. Rugaš li se bližnjemu svome? 

— Roditelji su suradnici Božji u stvaranju novih ljudi, 
a ti si ‘možda uništio život djetetu, koje ti Bog daje? Strašan je 
to grijeh. I tvoj i onoga, što te je na to nagovorio, natjerao, ili 
ti u tom pomogao. 

6. BESRAMNOST — Krist je dopustio, da ga bičuju, da bi zado- 
voljio za sve tvoje sramotne grijehe. Koliko si Ga puta bičevao 
takovim grijesima? Jesi li se zadržao u besramnim mislima, u 
sramotnim željama? Vodio sramotne razgovore, čitao sramotne 
knjige ili gledao takove slike? Da li si se bez potrebe nepristojno 
doticao svoga ili tuđega tijela? 

— Kakovo je tvoje vladanje prije vjenčanja? A u braku? 
Živiš li prirodnim životom? Čuvaš li se djece? Gajiš li grješnu 
ljubav prema kojoj osobi izvan svoga braka? Jesi li bio nevjeran 
svom bračnom drugu? 

— Možda si nešto sramotno učinio sam ili s drugima. S 
istim ili drugim spolom? Učio drugoga griješiti, nagovarao ili 
silio na grijeh? _ 


7. KRAĐA — Ukradeno nije blagoslovljeno! Možda si prisvoji« 
tuđu stvar, prevario na vagi, na vašaru, na pijacu? Jesi li vratio 
tuđe ili bar nadoknadio štetu? Jesi li svoju plaću krao od svoje 
žene i svoje djece i trošio na alkohol i slično? 

8. LAŽ I OGOVOR — Jesi li svojim lažima škodio bližnjemu? 
Ogovorom povrijedio tuđi dobar glas? Na drugoga rekao neistinu 
(klevetao)? Upropastio svojim jezikom tuđu sreću? Potkapa© 
ugled svećenika iznoseći koješta protiv njih? 

9. POST I NEMRS — Crkva nalaže post i nemrs kao pokoru z sr 
grijehe. Obdržavaš li ih? Ili baš tih dana jedeš meso? Ne ispriča- 
vaj se olako kojekakvim izlikama. 

10. OSTALI GRIJESI — Možda se oholo izdižeš nad svoga bli- 
žnjega? Da možda taština ne upravlja tvojim životom? Jesi li 
škrt prema potrebnima? Puštaš li da zavist i ljubomora podgriza 
sreću tvoju i tvojih bližnjih? Nisi li lijen u svojim dužnostima? 
— Sjeti se još, jesu li ti dosadašnje ispovijedi bile ispravne? 
Ili je bilo svetogrđa radi lažnog stida? 

— Sada znadeš, čime si Kristu povećao muku. Možda se 
još do sada nikada nisi svega toga sjetio. Ni ipsovijedio. Upravo 
je sada čas, da to središ. Zamoli svećenika, da ti pomogne i 
onda sve skrušeno i iskreno priznaj! On te neće osuditi, nego 
razumjeti i odriješiti. — Tek će tada Kristova prolivena Krv 
oprati tvoju dušu^ smiriti tvoju savjest i ohrabriti tvoie srce. 
Doživjet ćeš svoje duhovno uskrsnuće. 

OSTVARI ! . . 


Vidio si sada čime si Krista raspeo. Zar ti nije žao? Tvoji 
su grijesi uzrok Njegovih patnja i smrti! Raskaj se i oplači svoje 
grijehe. Neka iskrene, prave ljudske suze pomiješane sa Kristo- 
vom Krvi operu tvoju dušu. Reci iskreno iz sve duše: RASPETI 
MOJ ISUSE, IZ LJUBAVI PREMA TEBI KAJEM SE ZA SVE 
SVOJE GRIJEHE! 

Možda nikada ni čuo nisi, da ima nešto, što ni Bog ne može. 
Što bi to bilo? Ni Bog ne može oprostiti grijehe onome, tko se 
ne kaje za njih. Kajanje je Ključ, kojim Bog po svojoj milosti 
zaposjeda tvoju dušu. Zato kajanje i nazivamo zlatnim ključem 
neba. 

A onda? Pođi i pokaži se svećeniku! 

Možda pomišljaš: zašto da se njemu ispovijedam, ta on je 
čovjek kao i ja. Tako je mislio i jedan talijanski sudac. Ne samo 
mislio, nego i napisao svećeniku, svome školskom drugu iz mla- 


dih dana: — Kojim pravom da ti mene odriješuješ? Sjećaš li 
se, da smo zajedno išli krasti tuđe voće, da smo bili u kojeka- 
kvim pustolovinama? Kojim pravom, da ti sada mene odrješuješ? 

• Svećenik mu je odgovorio: — jest sjećam se, da smo sve 
to radili, ali i ja bili tebe mogao pitati, s kojim pravom ti vršiš 
uzvišenu zadaću suca?! No ja ti odgovaram: Ti sudiš držeći se 
ljudskih zakona i tvoj je sud valjan bez obzira kakav si bio i 
kakav si sada. Zar onda ne možeš shvatiti, da i ja to isto činim 
kao svećenik držeći se Božjih zakona i da je taj sud valjan bez 
obzira kakav sam bio i kakav sam sada. 

Tako eto! Krist hoće, da svećeniku kažeš baš sve čime si 
Njega uvrijedio i mučio. Zar ćeš olako prijeći preko toga? Zar 
ne, da ćeš ga poslušati i — ISPOV1 JEDITI SE?! 

' Ne zaboravi ni to: Sve do sada rečeno je vrlo važno, ali 
je najvažnije: ...IDI I NE GRIJEŠI VIŠE! Kad je preljubnicu 
spasio od progona tarizeja i židovskih učitelja, rekao je: »Ni ja 
te neću osuditi, IDI I NE GRIJEŠI VIŠE!« I ozdravljenom bole- 
sniku govori: »Ne griješi višć, da ti se što gore ne dogodi«. 

Ivoja ODLUKA: NE GRIJEŠITI VIŠE neka bude iskrena 
i čvrsta. Ako nemaš takove odluke, ispovijed bi mogla biti neva- 
ljala. 

Reći ćeš: slab sam, opet ću pasti. I Krist to zna. Moli ga, 
da ti On pomogne. On je rekao: »Bez mene ne možete ništa uči- 
niti« ali i »Sve je moguće onome, koji vjeruje«. I tebi će pomoći, 
ako ti hoćeš. Ne sumnjaj u to. 

Znaj: Ispovijed je operacija (često jako bolna), koja ipak 
uvijek uspije. Naravno: ako ti hoćeš. Što se radije podvrgavaš 
toj operaciji, to je ozdravljenje sigurnije. Nemaš pojma, koliko 
radosti i sreće donosi dobra, skrušena ispovijed. KUŠAJ I 
OSVJEDOČI SE! — Ali nemoj svoju korizmehu ispovijed odga- 
đati za zadnji dan, za Cvjetnicu. Tada u velikoj navali svijeta nc 
ćeš moći sve lijepo i polako reći. Nađi zato u prikladno vrijeme 
koji slobodan čas, da taj najvažniji posao čestito obaviš 


još nešto, što ne smiješ zaboraviti! 

Svakog dana umire prosječno 126.700 ljudi. 

Ne govorim ti to zato, da te uplašim. Ti valjda računaš sa 
zakonom obavezne smrti?! Tako bar ja mislim o tebi. 

Želim ti reći, da si dužan pobrinuti se i za one, koji ne 
mogu kao ti doći pred svećenika, a htjeli bi to i bilo bi im i 
te kako potrebno. Bolesni su. Možda i smrt već na njih vreba. 
Znaj, da ćeš i ti za njih odgovarati, ako umru bez svetih sakra- 
menata, nepomireni sa svojim Bogom. 

Ne ispričavaj se, da nije uputno spominjati smrt pred 
njima. To mora i za njih biti stvarnost, pa bilo to ne znam kako 
bolno. — Na koncu znaj, da svećenik, kad dođe k bolesniku, ne 
nosi smrt. On mu donosi Život i Izvor života vječnoga — Isusa. 
Samo će mu olakšati. A i sve molitve što ih svećenik moli dijeleći 
sakramenat bolesničkog pomazanja samo su usmjerene k ozdrav- 
ljenju. Evo doslovnih riječi: »IZLIJEČI, MOLIMO, OTKUPITELJU 
NAŠ, MILOŠĆU DUHA SVETOGA SLABOSTI OVOGA BOLESNI- 
KA, ISCIJELI NJEGOVE RANE, OTPUSTI MU GRIJEHE I 
ODAGNAJ OD NJEGA SVE BOLI DUŠE I TIJELA TE MU M,».‘ 
SRDNO POVRATI POTPUNO ZDRAVLJE IZNUTRA I IZVANA, 
DA OZDRAVI POMOĆU TVOGA MILOSRĐA I OPORAVI SE ZA 
PRIJAŠNJE DUŽNOSTI.« 

Toga se,' zar ne, ne treba bojati. 

SPASI ZATO DUŠU, ZA KOJU SE NEPRIJATELJ SPASE 
NJA, ĐAVAO U NJENIM ZADNJIM ČASOVIMA GRČEVITO 
BORI! POZOVI NA VRIJEME SVEĆENIKA, — pa će i drugi 
Tebi to učiniti i tako te spasiti. 

SPAŠAVAJUĆI DRUGE SPAŠAVAŠ I SEBE! 

